title: Адвокати очакват реакция на участието на колегата си Мондешки в "Яневагейт"

maintext: Инициативният комитет за адвокатска реформа (ИКАР) внесе отворено писмо до Висшия адвокатски съвет във връзка със записите между бившия председател на Софийски градки съд Владимира Янева, Румяна Ченалова и адвокат Момчил Мондешки. Повод за реакцията е участието именно на Мондешки, който досега публично не е отричал или потвърждавал разговорите. Висшият съдебен съвет (ВСС) не успя да се свърже с него и малко след това проверката за разговорите беше прекратена.От две седмици "Бивол" разпространява нови записи, като досега нито една институция не е реагирала на тях. Преди седмица главният прокурор Сотир Цацаров даде да се разбере, че не може да бъде питан за това.Името на Мондешки се появи в медийни публикации и в доклада на Висшия съдебен съвет във връзка с проверката на начина на управление на Софийския градски. "От данните, които се събраха в хода на проверката, фактите, които съдиите по време на изслушването съобщиха, делата, които е разглеждала Ченалова, в частност делото "Белведере" и несъстоятелността на БДЖ, както и проверката на личните дела на лицето Момчил Мондешки, навеждат на извода, че както Ченалова, така и служителите от администрацията на съда, в частност Катя Гърнева, са имали близък контакт с адвокат Момчил Мондешки", напомнят цитираното в доклада от ИКАР. Тогава ВСС констатира, че очевидно Мондешки има отношение към нарушенията, извършени от Ченалова по определени търговски дела.Според адвокатите, ако Мондешки действително е участвал в изнесените разговори и е обсъждал изнесените скандални теми би се оказало, че член на адвокатската гилдия е замесен по абсолютно недопустими, от гледище на устоите на адвокатската професия, отношения с членове на съдебната система, изпълнителната власт, правоохранителните органи, насочени към пряко незаконосъобразно обслужване на икономически и политически интереси.От ИКАР призовават своите колеги да вземат отношение, "когато от действията на член на гилдията са заложени авторитета, престижа и достойнството на цялата адвокатура".Комитетът иска "Висшия адвокатски съвет да оповести становщето си дали изнесените в медиите данни и обстоятелства за адвокат Момчил Мондешки трябва да бъдат проверени в дисициплинарно производство за нарушение по чл. 132, ал.1, т.10, предл.1 ЗА - уронване на престижа и достойнството на професията. Настояваме компетентните дисициплинарни органи на адвокатурата да се самосезират спешно от публикациите в медиите и да проведат такова дисциплинарно производство.Пред "Дневник" председателят на Висшия адвокатски съвет Ралица Негенцова заяви, че "който познава закона за адвокатурата знае, че трябва колегията, в която е вписан адвокатът трябва да се занимае със случая. Ние сме контролна инстанция и не може да взимаме отношение".


description: Русев опроверга информацията, представена от предишното ръководство, че капиталът на клуба ще бъде увеличен с 13 млн. лева след влизането на "Виваком" като акционер.

title: Дълговете на "Левски" са 20 млн. лева, клубът е получил 10 милиона от "Виваком"

maintext:
[LAP.bg]
Задълженията на "Левски" са около 20 млн. лева, обяви собственикът на клуба Спас Русев. По думите му сините са подсигурени до края на сезона."Не е въпросът колко задължения има клубът, а дали ги изплаща. Клубът е подсигурен за завършването на този сезон", каза Русев пред "Дарик".С това той потвърди информацията на "Капитал" за финансовото състояние на "Левски" . След обявяването ѝ бившият вече изпълнителен директор по финансовите въпроси Константин Баждеков отрече дълговете на клуба да са толкова големи Русев изтъкна, че той е в "Левски" "в качеството си на най-големия акционер във "Виваком". По думите му компанията вече е дала близо 10 милиона лева на клуба. Собственикът на сините опроверга информацията, представена от предишното ръководство, че капиталът на клуба ще бъде увеличен с 13 млн. лева след влизането на "Виваком" като акционер."Оказа се, е такова решение няма.Значи, някой някого е заблудил. Разбира се, това не означава, че ангажиментът на "Виваком" да помага на клуба отпада", продължи Русев.И уточни, че ангажиментът на телекомуникационната компания е единствено спонсорски. "Няма да разкрия детайли, но това е най-големият спонсорски договор в историята на българския футбол", каза Русев. Собственикът на сините обяви, че "ако липсва оформен договор" парите от "Виваком" ще се дават като заем, но след това ще се прави спонсорски договор и после ще се изчиства, за да не е в тежест на клуба."Феновете да бъдат абсолютно спокойни за бъдещето на "Левски". Докато други отбори чрез финансови машинации ощетиха държавата с милиони, "Левски" е тук и си плаща данъците. Имаме нужда от феновете."Русев даде да се разбере, че е невъзможно да изпълни обещанието си до нова година да бъде изградена козирката на сектор А. Защото по думите му "това не е като да разпънеш чадър". Освен това, което е два пъти повече от сумата, за която говореше един от предишните собственици Иво Тонев."Понякога желанията ми са много големи. Изграждането на козирка е първа цел. Секторът така, както е изграден, е без хидроизолация и липсата на козирка води до загуби. Но за изграждането ѝ са необходими около шест месеца."Собственикът на "Левски". Той бил изненадан как на важния мач с "Черно море" за купата имало хиляда души. Заради този проблем се притеснявал да заведе евентуалните китайски инвеститори от Huawei на стадиона."Тези 10 милиона в "Левски" са от печалбата на "Виваком" - акционерите са се лишили от дивиденти. Спонсорството е един вид брак по сметка. Тази сметка излиза само в полза на "Левски". "Виваком" биха използвали фенската маса, за да маркетират продуктите си. Но едва 25 хиляди потребители, идентифицирани като привърженици на "Левски", са се прехвърлили към "Виваком". Което ако приемем, че фенската маса е 1 милион, е 0.25%", каза Русев.Според него настоящият модел на управление на футболните клубове в България е грешен и трябва да се премине към модел за самофинансиране. "Вариантът с един човек, който да издържа клуба, не работи. Аз съм против модела "шампион на случаен принцип". И "Славия" стана шампион, и "Локомотив" (Пловдив) стана. И какво от това? Искам да направим "Левски" европейски клуб, да изградим силна школа. "Лудогорец" са зависими от г-н Домусчиев, "Левски" от "Виваком", а ЦСКА от Ганчев", добави Русев.Той каза, че привържениците на "Левски" трябва да са спокойни. "За разлика от други клубове, които с финансови машинации ощетиха държавата, "Левски" си плаща данъците."

fasttext_language: bg


description: С този ресурс се подкрепят седем области в Гърция и четири в България. "Тя е в подкрепа на развитието на икономиката, инфраструктурата, туризма и създаването на още по-добри партньорски отношения между двете държави".

title: Със 129 млн. евро ще се развиват пограничните райони на Гърция и България

maintext:
Фотограф: Велко Ангелов
Над 129 милиона евро е ресурсът за развитие на пограничните региони между България и Гърция в периода до 2020 г. Това заяви зам.-министърът на регионалното развитие и благоустройството Деница Николова, която съпредседателства второто заседание на комитета за наблюдение на Програмата за трансгранично сътрудничество "ИНТЕРРЕГ V-A Гърция - България 2014-2020". Това събщи
пресцентърът на Министерството на регионалното развитие и благоустройството.
С този ресурс се подкрепят седем области в Гърция и четири в България. "Тя е в подкрепа на развитието на икономиката, инфраструктурата, туризма и създаването на още по-добри партньорски отношения между двете държави", посочи заместник-министърът.
Николова информира още, че интересът към програмата е сериозен. Общият брой получени проектни предложения по втората покана е 211, като от тях 123 са подадени по приоритетната ос за социално приобщаване, а 88 предложения са по мярката за борба с климатичните промени в трансграничния регион и опазване на екологията.
Общият бюджет е над 35.2 млн. евро. Комитетът за наблюдение реши на следващ етап - техническа оценка, да бъдат разгледани общо 133 проектни предложения, като допусна възможността за допълнителни 42 проектни предложения да бъдат изискани документи с оглед окончателна преценка на тяхната допустимост.
"Големият брой подадени проекти за оценка показва не само интереса към програмата, но и че нуждите на регионите са високи по отношение на устойчивото развитие, климата и опазване на околната среда и социалното сближаване", отбеляза Деница Николова.
Заместник-министърът подчерта необходимостта от приоритетизация на проектите с най-голям принос към програмата, допринасящи най-качествено с технически параметри и добри решения за развитие и подобряване на граничните региони в двете държави, които са със сходни проблеми.
В рамките на заседанието Комитетът за наблюдение разгледа напредъка по отношение подготовката на стратегическите проекти в областта на превенцията срещу риска от наводнения и като взе като предвид проектната готовност на стратегическото предложение, свързано с планиране на мерки за защита от наводнения в речните басейни на Струма, Марица, Керкини и Места, реши да започне последваща писмена процедура за одобрение на насоките за кандидатстване и тяхното обявяване.
В допълнение са разгледани и одобрени Плана за оценка на програмата, актуализираната версия на Комуникационната стратегия за периода 2014-2020 г. и Правила за работата на комитета по жалби.


title: Пременени като магьосници фенове ще посрещнат новата книга за Хари Потър

maintext: Почитатели на поредицата за Хари Потър ще посрещнат излизането на най-новата – осма, история за вълшебническия свят със специално събитие в София тази вечер.Премиерата на "Хари Потър и Прокълнатото дете" ще бъде точно в полунощ в книжен център "Гринуич". Преди това, от 18.15 часа те ще имат възможност да си припомнят приключенията на Хари Потър в книжния център, като издателство "Егмонт" е приготвило изненади и награди.От издателството призовават почитателите на книгите на Дж. К. Роулинг точно в 18.00 часа да застанат облечени като герой от поредицата на централно място на ул. "Витоша" и да прочетат любим свой откъс от книга за Хари Потър пред минувачите. Мотото на флаш моба е "Сподели магията". Над 140 души са потвърдили участие на страницата на събитието във Фейсбук."Хари Потър и Прокълнатото дете" пренася читателите в света на вече порасналия магьосник. Хари е баща на три деца, с отговорна работа в Министерството на магията. Той се бори с миналото, което все още го преследва, а наред с това, най-малкият му син Албус се опитва да приеме тежестта на семейно наследство, което никога не е искал. Докато минало и настояще застрашително се сливат, баща и син ще научат неудобната истина, че тъмнината често идва от най-неочаквани места.


description: Отстраненият съдия разказа, че във ВСС има сигнал срещу Сотир Цацаров от 2010 г., когато е бил председател на Пловдивския окръжен съд.

title: Ченалова: Има сигнал срещу Цацаров, че искал 10 хил. лв. за уреждане на дело

maintext:
Румяна Ченалова
Фотограф: Надежда Чипева
срещу която има досъдебно производство, че е изнесла факти от делото "Белведере", докато е било висящо
Срещу главния прокурор Сотир Цацаров има подаден сигнал, че е обещал спечелване на съдебен процес срещу сумата от 10 хил. лв. Сигналът е подаден през 2010 г., когато Цацаров е бил председател на Пловдивския окръжен съд. Това заяви в предаването "Просто Диков" по Би Ай Ти отстранената съдия Румяна Ченалова, една от главните участнички в записите от т.нар. афера "Яневагейт"."През 2010 г. един гражданин депозира във Висшия съдебен съвет (ВСС) сигнал, в който отразява, че главният прокурор приема граждани в кантората на съпругата си и той го е посетил по съвет на негов адвокат, като е получил уверението, че ако плати сумата от 10 хил. лв., ще спечели делото на ниво Окръжен съд. Това го казва гражданин, наречен Христо Иванов Чобанов, който се подписва с името и адреса си", заяви Ченалова,Тя добави, че по въпроса има заведена преписка, която веднъж е била прекратена, но след това е била възобновена, а на сигнала не се дава гласност. "Каква е съдбата на тази преписка, която е била възобновена от сегашния ВСС, никой не знае", каза Ченалова. Тя посочи и практиката в подобни случаи – след сигнал се започва проверка и се образува досъдебно производство."Няма кой да образува досъдебно производство срещу главния прокурор", заяви Ченалова, според която прокуратурата в лицето на главния прокурор е недосегаема. Тя разказа и за случай от едно от последните заседания на ВСС, на което по думите ѝ Цацаров се е опитал да прекъсне разгорещените дебати с думите, че вероятно сега ще има досъдебни производства, а член на съдебния съвет му отговорил, че не се страхува, ако срещу него започне такова. "Едно такова изречение не може да бъде шега. Не може да бъде казано пред такъв кворум, какъвто е пленумът на ВСС, когато тези заседания се излъчват онлайн. Това по моя преценка е някаква форма на заплашване", заяви Ченалова.


title: При катастрофа на хеликоптер в Сибир загинаха 19 души

maintext:
Архив
[mil.ru]
Най-малко 19 души са загинали и трима са получили тежки травми при катастрофа на хеликоптер Ми-8 на полуостров Ямал в северозападен Сибир през изминалата нощ, съобщи БТА като цитира ТАСС.
Машината на авиокомпания "Скол"се разбила при аварийно кацане на 80 км от Новий Уренгой. Хеликоптерът изпълнявал полет от Сузунското находище в Красноярския край до Новий Уренгой в Ямало-Ненецкия автономен окръг. На борда имало 22-ма души.
От прессужбата на "Роснефт" уточниха, че хеликоптерът е превозвал подизпълнители на компанията. Представител на министерството на извънредните ситуации на Русия е съобщил, че един от тежко ранените е транспортиран с хеликоптер до Новоуренгойската градска болница, а двама са в болница в Новозаполярний.
В издирвателната операция са били включени 140 спасители и 20 единици техника. Сигналът за катастрофата е постъпил вчера в 18:57 ч. Разследващите работят по три версии - нарушение на правилата за безопасност, отказ на техниката, неблагоприятни метеоусловия.


title: Станимир Стоилов заяви, че е далеч от завръщане в "Левски"

maintext:
Специалистът се надява "Астана" да довърши започнатото и да спечели третата си поредна титла в Казахстан
Треньорът на "Астана" Станимир Стоилов даде знак, че в момента темата за евентуалното му връщане в "Левски" не стои на дневен ред. Той има договор с клуба си до края на следващата година и няма индикации за предсрочна раздяла.Стоилов обаче уточни, че има желание отново да работи в "Левски". Името му беше свързано с треньорския пост в клуба след смяната на ръководството и идването на новия собственик Спас Русев."Имам договор с "Астана" и трябва да си го изпълня. На този етап съм далеч от завръщане в "Левски". Когато става въпрос за "Левски", винаги имам амбиции и желание. Като се върна, ще се опитам да работя по най-добрия за клуба начин", каза специалистът пред Би Ти Ви.По думите му в момента не е реалистично да се мисли, че "Астана" може да излезе от групата си в Лига Европа. Затова целите са шампионската титла в Казахстан и добро представяне в Европа."Нормално е да мислим за титлата. Цяла година се борим за нея. Остават ни още четири мача, от които ни трябват четири точки. Ако успеем да изиграем мача с "Кейрат" на ниво и да победим, всичко приключва."


title: Гутериш е назначен за генерален секретар на ООН

maintext: Португалецът Антонио Гутериш получи в четвъртък одобрението на Общото събрание на ООН да стане следващият генерален секретар на световната организация.Представителите на 193 страни членки приеха предложението на Съвета за сигурност 67-годишният дългогодишен ръководител на Върховния комисариат на ООН за бежанците да наследи 72-годишния южнокореец Бан Ки Мун от 1 януари 2017 г.В конкурса за 5-годишния мандат на генерален секретар на ООН участваха и две българки – Кристалина Георгиева и Ирина Бокова. Бившият португалски премиер побеждаваше във всички гласувания и още при първия вот с цветни бюлетини, показващ какви са позициите на петте страни с право на вето в Съвета за сигурност, той не получи нито едно предупреждение за несъгласие и почти веднага бе обявен за победител.Тепъра ще се следи как ще сглоби администрацията си Гутериш, тъй като се смята, че по този начин ще си проличи и дали е приел да направи кадрови отстъпки за определени държави в името на това те да не му наложат вето.


description: В композицията е имало общо 600 човека.

title: При делайлиране на влак в САЩ са ранени 29 души

maintext: Пътнически влак излезе от релсите в южната част на американския щат Ню Йорк, като при инцидента пострадаха 29 души, предаде БТА. В композицията е имало общо 600 човека.Инцидентът е станал недалеч от градовете Ню Хайд Парк и Гардън Сити. Първите три вагона са излезли от релсите, след като композицията се е ударила в монтажен влак.Заради катастрофата движението на влакове в този район е било преустановено.


title: Карикатура на Чавдар Николов беше обвинена в дискриминация

maintext: Карикатура на Чавдар Николов, посветена на полемиката около стипендиите за ученици от ромски произход , бе обвинена в налагане на расистки стереотипи. Срещу рисунката, публикувана на 26 октомври в сайта "Терминал 3" е подадена жалба в Комисията за защита от дискриминация от Станислав Додов от онлайн списанието "dВерсия" . Според него и екипа на списанието тя "уронва достойнството на ромската общност в България, изобразявайки нейните представители като мръсни, грозни и просещи от държавата."На рисунката е изобразена министърът на образованието Меглена Кунева, седнала пред куфарче с пари и под надпис "Стипендии". Тя се изненадва, че наредилата се до нея тълпа от неугледни граждани са ученици, а първият й отговаря "Айе ма, к'во се циганиш за 30 еуро!"Според Додов "изобразената в карикатурата репрезентация явно се възползва от вече стари и установени дискриминационни представи против ромския етнос, срещу които е необходим системен отговор от страна на институциите. В преките правомощия, а и в интерес на дългосрочната работа на Комисията за защита от дискриминация е да предприема мерки срещу подобни практики.""dВерсия" обвинява и изданието "Терминал 3" в расизъм.Цитиран от "Клуб Z", Чавдар Николов обяснява, че карикатурата е предизвикана от "неубедителната позиция на министър Кунева за стипендиите за деца от ромски произход, само защото поредна организация се е загрижила за стимулиране на тяхната интеграция"."Само искам да помоля да не възприемате карикатурите ми като оръжие, насочено ту към едни, ту към други. Никак не съм свръхчовек, за да водя войни на десетки фронтове. А и карикатурата в Европа отдавна вече не е оръжие, тя е начин да предизвикваме обществото към размисъл, начин хаплив, много често заядлив, а понякога дори и смешен. Остава оръжие доста по-на юг и още по- на изток", казва още авторът.Той започна да публикува в "Терминал 3" след като прекъсна отношения с "Нова телевизия" заради изтритите карикатури с премиера Бойко Борисов и "свинските опашки" Комисията трябва да се произнесе до 30 дни.


description: Ген. Румен Радев и Пламен Орешарски, които официално са издигнати от инициативни комитети, но имат подкрепата съответно на БСП и на ДПС, могат да разчитат само на лични средства и дарения от физически лица, с които да финансират кампаниите си. Двамата имат право да изразходят и медийни пакети от 40 000 лева, с които да платят участията си в национални медии.

title: Как партии финансират кампании на независими кандидати за президент

maintext:
"Независими" кандидати за президент на изборите на 6 ноември получават партийна подкрепа и това не е прецедент. Политици участват в предизборните кампании на претенденти за държавен глава, издигнати от инициативни комитети, и това не е в разрез със закона. Няма обаче нормативeн регламент, според който партии да могат да финансират предизборни кампании на независими кандидати. И е напълно възможно да не се разбере колко са похарчили партиите за техните кампании.
Така претендентите за "Дондуков" 2 ген. Румен Радев и Пламен Орешарски, които официално са издигнати от инициативни комитети, но имат подкрепата съответно на БСП и на ДПС, могат да разчитат само на лични средства и дарения от физически лица, с които да финансират кампаниите си. Двамата имат право да изразходят и медийни пакети от 40 000 лева, с които да платят участията си в национални медии.
Политици стават дарители
Изборният кодекс не дели партиите, коалициите и инициативните комитети за размера на средствата, които могат да изхарчат за предизборните си кампании - максимумът е 2 млн. лева. Но докато кандидатите на политически формации могат да разчитат на тяхната субсидия, то претендентите на инициативни комитети имат право да ползват собствени средства, дарения от членовете на инициативните комитети, както и дарения от физически лица в размер до 10 000 лева.
Справка в регистъра на Сметната палата показва, че към 25 октомври т.г. даренията за кампанията на ген. Румен Радев са 425 и на обща стойност 278 646 лева. Към същия момент даренията за кампанията на Пламен Орешарски са 60 на обща стойност 38 149 лева. Очаква се, че броят им и сумите ще продължават да растат.
Дарители за кампанията на Радев са депутати от БСП, сред които и лидерът Корнелия Нинова с по 1000 лева. Дарения са направили и други членове на социалистическата партия. Самият Радев участва с 10 000 лева.
В списъка с дарители за кампанията на Пламен Орешарски не се забелязват депутати от ДПС. Най-големи дарения са направили сина му Десислав Орешарски - 6000 лева и неговата съпруга Михаела Заманова-Орешарска - 9000 лева. Други дарители масово са дали по 400 лева. Самият Орешарски заяви преди дни пред Би Ти Ви, че
По междинни данни на Сметната палата той не е участвал с финансиране в кампанията си. През 2013 г. като премиер заедно със съпругата му Елка Орешарска са декларирали депозит от 170 000 евро.
Отчитат ли се за кампанията БСП и ДПС
Лидерът на БСП Корнелия Нинова също обикаля с кандидат-президентската двойка ген. Румен Радев-Илияна Йотова.


title: Започна изплащането на заплатите в рудник "Бабино", протестиращите излязоха

maintext:
Фотограф: Надежда Чипева
Първите 25 миньори от рудник "Бабино" край Бобов дол вече са получили заплатите си за месец август, научи репортер на "Дневник".
Малко след 19 часа в мината дойде инкасо автомобилът, който съхраняваше възнагражденията на служителите. След това в присъствието на полицаи парите бяха пренесени в кабинета на управителя.
Час по-късно започна и изплащането на дължимите средства. Работниците влизаха на групи, за да ги получат.
Според служителите на рудника, раздаването на парите ще се извърши на ръка и ще се проточи цяла нощ. Някои от тях изразиха недоволство от сумите, които са получили.
Около 21 ч.
стана известно, че всички протестиращи, които стояха 3 дни под земята, са излезли и се очаква да отидат да си получат възнагражденията.
По-рано днес на място пристигна омбудсманът Мая Манолова, с чиято помощ бе постигнато съгласие стачкуващите да излязат на повърхността и да получат заработените финансови средства.


description: Моменти от пътуване из Азия на трима заклети пътешественици.

title: Фотогалерия: Пътешествие за трима без пари

maintext:
1/20 снимки в галерията Пакистан. Пътеката минава през глетчера Гулкин. Това е първият ни сблъсък с глетчер тук и е изумително. Целият се движи, пука, съска. Под него тече вода и често се отцепват цели големи парчета лед. Глетчерът е черен, тъй като целият е покрит с камъни и пръст, които влачи отгоре и заради това преминаването по него е по-лесно, но все пак е доста опасно.
Цветин на глетчера Гулкин, Пакистан.
[Magic Kervan]


title: Парламентът ще проверява и случая с мина "Бобов дол"

maintext:
АЛЕКСАНДЪР НЕНКОВ
Фотограф: Анелия Николова
Временна анкетна комисия в парламента ще проверява данни, факти и обстоятелства около концесията за добив на въглища от бобовдолската мина "Бабино" от 2005 г. до септември 2016 г.. Председател на комисията ще бъде Делян Добрев (ГЕРБ), а негови заместници - Жельо Бойчев (БСП) и Николай Александров ("Атака"). Комисията се състои от 20 депутати от всички групи, определени на пропорционален принцип.От ГЕРБ заявиха преди дни, че само от прехвърлянето на концесията са спечелени 35 млн. лв., като намекнаха, че към това е съпричастен Румен Овчаров, който беше министър на енергетиката през 2005 г., а негов заместник бе сегашният председател на БСП Корнелия Нинова. "Дали е наем или концесия, няма значение, важното е, че 35 млн. евро са отишли в нечии ръце, без държавата по никакъв начин да бъде облагодетелствана от това", каза на дебатите депутатът от ГЕРБ Александър Ненков. "Не можем сега да кажем хайде да оставим миналото настрана, за АЕЦ "Белене" 3 млрд. настрана, 35 млн. евро за мини "Бобов дол" настрана, няма как", каза Ненков.Жельо Бойчев отговори на управляващите, че от БСП искат всички факти, данни и обстоятелства относно този случай да се сложат на масата и да излязат наяве. Според него през последните дни има лека спекулация, без да се разглежда целият случай, като в интерес на българските граждани е да излезе истината.


title: "Лукойл Академик" отваря "Универсиада" за деца в Шампионската лига във вторник

maintext:
[LAP.bg]
Баскетболният шампион "Лукойл Академик" приема румънския първенец "Орадя" на 4 октомври (вторник) в първи мач от квалификациите за Шампионската лига. Двубоят е от 18.00 часа в зала "Универсиада" и ще бъде предаван пряко от БНТ.
След 5-годишно прекъсване "Лукойл Академик" отново се завръща за своите европейски двубои в залата, в която в миналото спечели най-паметните си победи в Европа.
Ръководството на клуба иска да върне столичани на баскетбол, но преди всичко, иска да даде пример на децата в София, че баскетболът е красива игра, която си заслужава да обикнат и да тренират.
То отваря вратите на "Универсиада" за всички деца, които тренират баскетбол в столичните школи ЦСКА, "Буба баскетбол", "Левски", "Шампион", "Ахил", "Славия", "Септември" и всички останали. Децата ще влизат безплатно в залата, придружени от свои треньори или родители.
"Искам да видя деца в залата. Колкото повече, толкова по-добре. Наясно сме, че това няма да стане отведнъж, но нека хората да знаят, че "Лукойл Академик" гледа към бъдещето и желанието ни е да дадем хубав пример. Ще се постараем да зарадваме всички с добра игра и с победа", заяви спортният директор Тодор Стойков.


title: Фокус върху човешките права и изкуството на Франкфуртския панаир на книгата

maintext:
Франкфуртският панаир на книгата започна поредното си издание във вторник. 7100 издателства издателства от над 100 държави, включително скромно участие от България, показват продукцията си до неделя на форума, чийто фокус тази година са холандската и фламандската литература - и човешките права.
"Макар че не знам как, литературата винаги е успявала да надмогне диктатурата", гласеше писмото на Аслъ Ердоган, прочетено от директора на Асоциацията на немските издатели Оливър Ритмюлер. Той припомни, че след опита за преврат от 15 юли в Турция бяха затворени над 140 медийни организации, включително 30 издателства, а над 130 писатели са в затвора. "Свободата на словото е човешко право и не подлежи на преговори, добави Ритмюлер и който посоми, че "политическият свят наблюдава тези случки безмълвно."
Специални издания като това, ценни със съдържанието си, но и като обекти, са бъдещето на хартиената книга в лицето на новите технологии, отбелязва "Ройтерс". На панаира стана известно и че български писател и илюстратор ще се борят за наградата за детска литература "Астрид Линдгрен". Юлия Спиридонова-Юлка и доайенът на илюстрацията Любен Зидаров са сред 220-те автори, предложени за престижната шведска награда. Победителят ще стане известен през пролетта. Специални издания като това, ценни със съдържанието си, но и като обекти, са бъдещето на хартиената книга в лицето на новите технологии, отбелязва "Ройтерс". На панаира стана известно и че български писател и илюстратор ще се борят за наградата за детска литература "Астрид Линдгрен". Юлия Спиридонова-Юлка и доайенът на илюстрацията Любен Зидаров са сред 220-те автори, предложени за престижната шведска награда. Победителят ще стане известен през пролетта.
Със задочна реч на турската писателка Аслъ Ердоган, някога представлявала страната си по най-големите книгни събития, а днес - затворена по обвинения в "гюленизъм" и антидържавна дейност,Над 80 хиляди души са подписали онлайн петицията #FreeWordsTurkey, започната от асоциацията на Ритмюлер и ПЕН центъра в Германия и призоваваща немското правителство и Европейската комисия да защитят свободата на словото без компромиси, съобщи "Дойче веле". Посланието на Ритмюлер бе чуто от Кралските семейства на Белгия и Холандия - страните-специални гостенки на панаира и председателя на Европейския парламент Мартин Шулц, който призова Турция да освободи политзатворниците.Писателката Ердоган Елиф Шафак и Джан Дюндар - бившия главен редактор на турския в. "Джумхюриет", осъден в родината си на затвор за "издаване на държавни тайни" също са сред гостите на фестивала, както и Енсаф Хайдар - съпругата на саудитския блогър Раиф Бадауи, излежаващ 10-годишна присъда заради статиите си и наскоро наказан с нови 1000 камшични удара.Отвъд свободата на словото и бежанската вълна панаирът представи първата си програма "Артс +", посветена на изданията за изкуство. Дейвид Хокни - един от най-известните живи английски художници - показа "най-голямата книга, посветена на изкуството в света", събрала творби от продължилата му 6 десетилетия кариера. "Дейвид Хокни: по-голямата книга" (изд. "Ташен") е с размери 50 на 70 см, тежи 35 килограма и се продава със собствен статив. Цената й е 2500 долара.


description: Принципът на държавния континуитет означава, че новият управник поема главните ангажименти на предшествениците си, независимо дали му харесват или не. Ако ще му тежи да ги изпълнява - ами да не се хваща! Държавата не е прахосмукачка, която да върнеш, ако откриеш скрити дефекти. Но г-н Борисов си позволява точно това. Текстът е от "Дойче веле"

title: И така до пълното заличаване на България

maintext:
Сериозните държави постъпват другояче
Знаете ли какво ме дразни най-много в управлението г-н Борисов? Мога да преглътна злоупотребите, издигането на некадърници, неслучващите се реформи, изобщо всичко, за което си говорим във "Фейсбук". Но това, което истински ме вбесява, е безотговорното популистко погазване на държавния континуитет.Ето пресен случай - драмата около ООН. Можеше да запази г-жа Бокова, можеше да я смени още когато се завърна на власт. Но той избра да обяви, че тя е кандидатура на Орешарски и следователно всички вини трябва да се търсят у него. Или да вземем още по-безумния случай със злополучната АЕЦ в Белене. Можеше да я спре, можеше да я построи. Той обаче реши да се "дистанцира" - била престъпно решение на предишните. Какво излиза? Че идването на власт на ГЕРБ е един вид номадско нашествие, което занулява съществуващата държавност и започва да строи от нулата.Сигурно някой конституционалист ще го обясни по-прецизно. Аз просто искам да обърна внимание на обстоятелството, че подобни пози имат наистина деструктивен ефект върху крехката ни гражданска култура.Една и съща ли е държавата сега и преди три години? Принципът на държавния континуитет означава, че новият управник поема главните ангажименти на предшествениците си, независимо дали му харесват или не. Ако ще му тежи да ги изпълнява - ами да не се хваща! Държавата не е прахосмукачка, която да върнеш, ако откриеш скрити дефекти. Но г-н Борисов си позволява точно това: прави ни на прахосмукачки, за които си иска парите обратно. Изведнъж открива, че имало едни пари за плащане, че били подписани едни договори, че човешкият материал бил лош...В международните отношения трудно можеш да се измъкнеш от принципа на континуитета - освен ако не става дума за преврат, война, революция. И понеже навън никой не е склонен да се впечатлява от номерата на Борисов, той ни ги играе на родна сцена. Друг бил издигнал Бокова, друг бил поръчал "Белене". И ето, че наместо да обсъждаме неговите управленски решения, ние се хващаме за гушите - русофили срещу русофоби, носталгици срещу антикомунисти. А междувременно умира и последната надежда, че има нещо като българска държава.С тази си хватка г-н Борисов не е новатор. Ползват я пламенно комунистите, които идват на власт, отричайки да имат нещо общо с "монархофашизма". Опитват да я приложат и крайните седесари през 1990-те, обявявайки комунизма за престъпен и дори несъществуващ. Във външнополитически план тази работа не успява, защото България е част от една система от държави, където няма как да се измъкнеш от идентичността си. Но във вътрешен план - о, сладост на разрушението, на самоотрицанието!Сериозните държави правят друго - поемат не само юридическите си задължения, но и моралната отговорност за престъпленията, които са извършили предшествениците им. Тук веднага се сещаме за Германия, но си спомняме също така как при Ширак Франция пое отговорността за режима на Виши. Другояче постъпват в Турция с арменския геноцид, в Русия с Гладомора. Къде ще се подредим ние? Ще продължаваме ли да си играем на тука има, тука няма? До пълното заличаване на държавата?


title: Знам какво загуби миналото лято

maintext:
Вас може отдавна да ви няма на плажа, но продължавате да носите доход за хората от туристическия бранш. А министър Ангелкова нищо не подозира, иначе щеше да добави тези активи в статистиките.
Човекът с металотърсача е по следите ви. Тук сте лежали на хавлии и шезлонги, без да помислите за скъпия часовник, или за бижуто, подарено на любовницата /сакън, да не разбере жена ви/ Всичко излиза наяве, стига да е от метал.
Фотограф: Нещотърсач


description: В момента 95-минутната документална продукция, която беше излъчена по National Geographic, е пусната свободно и безплатно на редица онлайн платформи. Свободният достъп ще е от 30 октомври до 6 ноември включително.

title: Филмът за климата с Леонардо ди Каприо е със свободен достъп за седмица

maintext:
[Before The Flood @National Geographic Channel]
В новия документален филм "Преди потопа" , чиято световна премиера беше само преди ден - тази неделя, холивудският актьор Леонардо ди Каприо пътува по целия свят , за да се запознае отблизо с последиците от климатичните промени, среща се с ключови световни лидери и учени, за да потърси възможните решения .
В момента 95 - минутната документална продукция, която беше излъчена по National Geographic, е пусната свободно и безплатно на редица онлайн платформи . Свободният достъп ще от 30 октомври до 6 ноември включително.
Широкото разпространение и в една от най-популярните безплатни видео платформи – YouTube, вероятно е опит да се увеличат гледанията на лентата непосредствено преди президентските избори в САЩ на 8 ноември, отбелязват американски медии.


title: Как кучето Барс ще пази птиците в Родопите от отравяне

maintext:
[По-диви Родопи]
Първи за страната екип със специално обучено куче за откриване на убити и отровени птици ще започне скоро работа в Източните Родопи, информират от "По-диви Родопи".
Николай Терзиев от Българското дружество за защита на птиците (БДЗП) се върна в края на септември от двумесечно обучение в специализирана академия в Унгария. Там той – заедно с кучето Барс, премина през интензивна подготовка и формираха първия действащ в страната екип за намиране на убити и отровени птици, животни и примамки.
[По-диви Родопи]
Проблемът с отровите в гората
Основните цели за използването на отрови са намаляването на числеността на вълците, лисиците бездомните кучета. В Родопите, а и в цялата страна, умишлено се тровят и чакали и всякакви други дребни хищници.
Друг проблем се оказва това, че в природата се изхвърлят пестициди и други потенциално опасни земеделски отпадъци. Истината е, че този начин за борба с "вредителите" е изключително неефективен.
"Причината е, че повечето хищници, като вълците например, са изключително умни животни. Те усещат, че нещо не е наред и не ядат от отровеното животно", казва още експертът. Така жертва на отровите стават съвсем други животни като мишелови, орли, лешояди, порове и други по-малки хищници, които не са целта на отровителите.
[По-диви Родопи]
Обучението
Подготовката на Николай и Барс продължава два месеца в специална школа за обучение на полицейски кучета в Унгария с близо 60-годишна история. Барс, който е кръстоска на немска и белгийска овчарка, е минал период на интензивна предварителна подготовка с професионални дресьори. След това в продължение на седмици екипът се обучава за претърсване за отровни примамки, което се оказа нелесно начинание.
"По време на тренировката експериментирахме с два вида пестициди, които биха могли да предизвикат отравяне на животните и се срещат и използват както в Унгария, така и у нас" разказва Терзиев.
[По-диви Родопи]
Екипът в Родопите
След кратък период на адаптация, Барс ще започне активна работа в района на Източните Родопи. Задачата му ще бъде ще бъде да претърсва определени терени и да намира трупове на отровени животни или храни – отровни примамки, след което да подаде сигнал.
След като се намери животно водачът преценява каква ще е следващата стъпка, тъй като то може просто да е умряло от естествена смърт, например бракониерство. Ако се окаже, че животното е отровено, трябва да се премахне от природата и да се дадат лабораторни проби за установяване на причината за смъртта.
[По-диви Родопи]
Чуждият опит
В страни като Испания, Унгария и Гърция подобни екипи вече показват обнадеждаващи резултати, твърди експертът. В Унгария се отчита намаляване на случаите на отравяне на птици от отровни примамки, като голяма заслуга за това има кучето Фалко. Четириногият помощник на унгарските орнитологични организации е кучето Фалко е открило над 800 отровени животни.
В Гърция подобен екип работи от няколко години за по-доброто опазване на египетските лешояди и колегите са успели да предотвратят стотици случаи на отравяне и да видят кои са най-честите причинители на смъртност сред тези птици.


description: Българинът не успя да спечели първа титла от 2014 г., но затвърди добрите впечатление от последните седмици и изигра силен финал финала срещу Анди Мъри на турнира в Пекин.

title: Фотогалерия: Шоуто на Григор Димитров и Анди Мъри

maintext:
1/14 снимки в галерията Григор Димитров не успя да спечели първа титла от 2014 г., но затвърди добрите впечатление от последните седмици и изигра силен финал финала срещу Анди Мъри на турнира в Пекин.
Шотландецът спечели в два сета - 6:4, 7:6 (2), но мачът беше доста оспорван и продължи почти два часа. Двамата изиграха качествен сблъсък, който беше изпълнен с много атрактивни, продължителни и тежки разигравания.


maintext:
Фотограф: Георги Пауновски
Жълт код за бурен вятър е обявен днес за 16 области в страната за 5 октомври, съобщиха от Националния институт по метеорология и хидрология (НИМХ) при БАН. Кодът е в сила за областите Видин, Монтана, Враца, Плевен, Ловеч, Габрово, Велико Търново, Русе, Търговище, Сливен, Бургас, Шумен, Разград, Силистра, Варна и Добрич.Там се очаква да духа силен вятър със средна скорост 15 м/с и пориви до 20 м/с. При жълт код хората трябва да внимават за летящи във въздуха предмети. Възможни са локални нарушения на обичайните дейности на открито.


title: Проверката на здравното министерство показа две технически грешки в протоколите на Фонда за деца

maintext:
Зам.-министър Ваньо Шарков и проф. Владимир Пилософ
Фотограф: Георги Кожухаров
След протеста вчера и сигнала на бивши членове на Обществения съвет към Фонда за лечение на деца, бързата проверка на Мнистерството на здравеопазването показа само две технически грешки в протоколите от заседанията на органа. "Няма подмяна на решения на Обществения съвет", обяви пресцентърът на ведомството още същата вечер като уточни, че е направена първоначална проверка на 52 случая, за които протестиращите съобщиха.Сигналът беше подаден от петте дами, напуснали Обществения съвет в рамките на няколко дни в знак на протест и несъгласие с на управление на Фонда - националният консултант по детска нефрология доц. Анелия Буева , след това и представителят на инициативата "Спаси, дари на..." Десислава Хурмузова Красимира Величкова от Българския дарителски форум, журналистът Милена Златкова и Нели Логофетова от Националната асоциация на децата и младежите с диабет.Според тях в последните пет месеца, в които проф. Владимир Пилософ е директор на Фонда за лечение на деца, системно се подменят решенията, взети от Обществения съвет с такива по усмотрение на ръководителя. Деца, одобрени за лечение се записват в протоколите като отказани, или пък обратното, твърдят бившите членове, които са присъствали на гласуванията, а след това са видели разлики в отразеното в документите.Заместник-министърът на здравеопазването Ваньо Шарков и директорът на Фонда Владимир Пилософ на извънредна пресконференция вчера отрекоха да има подобна практика и обещаха незабавна проверка "Дотук проверката установи две технически грешки. В единия случай става въпрос за грешно нанесена дата в регистъра на Фонда, като датата в протокола е 22.06., а в регистъра грешно е нанесено 22.05. В другия случай става въпрос за грешно тълкуване на решение на ОС. То се отнася до одобрение за прекратяване процедурата по подадено заявление, по внесено писмено желание на майката. Одобрението на ОС не се отнася за финансиране на лечение, както невярно се тълкува от хората, представили списъка.", съобщават от здравното министерство без повече подробности.От ведомството уверяват, че ще направят и повторна детайлна проверка по всички представени случаи.


title: Младежите завършиха квалификациите с победа, но няма да играят на Евро 2017

maintext:
Тони Тасев и Александър Георгиев донесоха победата над Румъния с първите си голове за младежкия национален отбор
[LAP.bg]
Стартовият състав на България срещу Румъния
[LAP.bg]
През второто полувреме темпото спадна. В края на двубоя българите се прибраха по-дълбоко и румънците имаха няколко възможности да се върнат в мача, но два пъти гредите им попречиха.
България приключи квалификациите със 17 точки след пет победи, две равенства и три загуби
[LAP.bg]
За съжаление не успяхме да съберем достатъчно точки, защото групата беше много равностойна извън Дания", коментира Здравков след мача.
Съставът на България:
Георги Китанов, Пламен Гълъбов, Радослав Терзиев, Александър Василев, Никола Колев, Милен Гамаков, Кристиян Малинов, Антонио Вутов (75' Серкан Юсейн), Александър Георгиев, Кирил Десподов (64' Милчо Ангелов), Тони Тасев (78' Юлиян Ненов).
Българският национален отбор по футбол до 21 години няма да участва на европейското първенство в Полша през 2017 г.Възпитаниците на Антони Здравков завършиха квалификациите с победа срещу Румъния с 2:0 и заеха второто място в група 5, но събраните точки не им позволиха да отидат на бараж.Дания вече се класира за Евро 2017, след като спечели осем от деветте си мача до момента и преди последния си двубой с Люксембург има 25 точки.Българските футболисти приключиха с актив от 17 точки, но след изваждането на шестте от двубоите с последния в групата Армения се оказаха най-слабият втори отбор. Румъния завърши на трето място с 16 точки, колкото събра и четвъртият Уелс.Българите се постараха да измият лошите впечатления от загубата срещу Дания в петък и изиграха силен последен мач срещу Румъния.Здравков направи доста промени в стартовия състав и те се оказаха успешни. От тима отпаднаха отстранените заради нарушение на дисциплинарния правилник Радослав Цонев и Христо Попадийн, както и Мики Орачев, Юлиян Ненов и Милчо Ангелов.Вместо тях стартираха Тони Тасев, Никола Колев, Антонио Вутов, Кирил Десподов и Александър Георгиев. Тасев и Георгиев донесоха победата с първите си голове за младежкия национален отбор, а Десподов и Вутов бяха с ключова заслуга за попаденията.България поведе след 16 минути игра. Георгиев изведе Александър Василев по левия фланг, Василев напредна и центрира от аутлинията, а Десподов стреля с глава. Топката се отби в гредата, но Тасев се оказа най-съобразителен и направи добавка на празна врата.Домакините продължиха да играят по-добре на стадион "Берое" в Стара Загора и в 35-ата минута удвоиха преднината си. Вутов изостри атаката с хубаво подаване с пета, след което беше изведе вдясно от вратата, измъкна се зад защитата и центрира успоредно на голлинията. Десподов пропусна топката, а Георгиев спокойно реализира на далечната греда."Благодаря за отдадеността на всички 27-28 момчета, с които започнахме този цикъл. Мога да кажа, че нямахме слаб мач с изключение на този с Дания. Вървяхме във възходяща линия."Мачът с Дания оставя горчивина. Те бяха големият фаворит в групата, но поне да бяхме загубили с достойнство, а ние се предадохме. Няма какво да го крием", допълни той.Здравков заяви, че отборът е изградил страхотен колектив и никога не е имало дисциплинарни проблеми, разправии или пречки. Той изрази надежда, че тези играчи ще бъдат интегрирани скоро в мъжкия футбол, а оттам и на международно ниво."Нашите юноши и младежи имат качества, но въпросът е как се интегрират. Жалко, че правилото за задължителен титуляр под 21 години отпадна. Не мисля, че толкова им тежеше на клубовете", каза още селекционерът.Той има желание да продължи да води отбора до 21 години, но това тепърва ще се решава. "Не мога да кажа нищо засега. Моята позиция се избира, така че договорът ми е в сила, докато се събере изпълкома и реши кой ще води тима."


description: "Всяка една отговорна партия трябва да издигне свой кандидат, да застане зад него и да се определи с него. Сериозните партии го направиха с изключение на БСП", смята министър-председателят.

title: Нито сме искали подкрепата на Местан, нито я отказваме, обяви премиерът

maintext:
Снимката е архивна
Фотограф: Юлия Лазарова
"Ние нито му искаме подкрепата (на лидера на ДОСТ Лютви Местан – бел.ред.), нито му я отказваме." Така премиерът и лидер на ГЕРБ Бойко Борисов коментира пред журналисти в Брюксел заявената от ДОСТ подкрепа за Цецка Цачева на президентските избори.Борисов посочи, че не е слушал какво е казал лидерът на партията днес, но ДОСТ е млада формация и е нормално да не участва в надпреварата със свой кандидат."Всяка една отговорна партия трябва да издигне свой кандидат, да застане зад него и да се определи с него. Сериозните партии го направиха с изключение на БСП. Защото те отидоха в армията, даже от АБВ им посочиха кой, взеха си един човек и казаха по презумпция понеже военните са обичани от народа, всеки военен защитава националната сигурност: един – небето, друг – океана, трети – морето, четвърти – земята, и казаха: Ей този е нашият кандидат. Те нямат кандидат реално. Те нямат от своите редици честен и почтен човек, така излезе.", смята Борисов.По думите на премиера ДПС са показали "много честна" позиция като са подкрепили кандидатурата на Пламен Орешарски за президент . По думите му това е нормално, след като партията на Ахмед Доган е управлявала с БСП в кабинета "Орешарски". "Сега вместо БСП да казва: "Имахме премиер, ама...", тогава му ръкопляскаха, ставаха му на крака – бях в залата и съм ги виждал, а пък после се отказаха от него", обобщи Борисов.


title: Григор Димитров излиза в Стокхолм с мисъл за полуфинал

maintext:
Българският тенисист гледа към полуфиналите
Българският тенисист Григор Димитров ще изиграе днес мача си от четвъртфиналите от турнира в Стокхолм. Той ще срещне Кевин Андерсън в 13.00 часа.
Димитров се надява да постигне петата си поредна победа срещу
южноафриканеца. Двамата са играли общо седем пъти, като хасковлията има пет победи.Последните им два мача бяха през 2014 г. - 5:7, 7:5, 7:6 (6) в четвъртфиналите на мастърса в Канада и 7:6 (1), 3:6, 7:6 (5) във финала в Акапулко.Победителят от срещата ще играе в полуфиналите с Иво Карлович или Хуан Мартин дел Потро.


description: Въпреки призивите на политици от цял свят Съветът за сигурност на ООН избра не жена и не кандидат от Източна Европа за следващ генерален секретар. Вместо това надпреварата бе спечелена от Антониу Гутериш - бивш португалски премиер и лидер на Социалистическия интернационал, натрупал червени точки в разгара на кризата с бежанците.

title: Антониу Гутериш - умереният социалист, който ще оглави ООН

maintext:
Гутериш през 1995 г. в нощта, когато социалистите печелят убедително на парламентарните избори в Португалия.
С Анджелина Джоли в бежански лагер в Йордания, близо до сирийската граница, през 2013 г.
Със Сергей Станишев, тогава лидер на БСП, на връх Бузлуджа. Годината е 2003. Снимката е от личния сайт на Станишев.
[stanishev.eu]
Новият генерален секретар на ООН, който ще ръководи организацията през следващите 5 години, на практика вече е избран . И противно на призивите на политици от цялото земно кълбо– нито е жена, нито е от Източна Европа.Вместо това 15-те страни членки на Съвета за сигурност (СС) се обединиха около името на бившия премиер на Португалия Антониу Гутериш – мъж от Западна Европа.По-рано тази година Ричард Гоуан, експерт по въпросите на ООН от Европейския съвет за международни отношения, заяви, че според хора от кухнята на събитията, Гутериш е човек, който "може да даде на ООН тласъка, който му е нужен".Гутериш беше начело във всички неформални гласувания в Съвета за сигурност. В последния шести вот вчера той получи 13 одобрителни гласа и 2 гласа "без мнение". Сред дипломатичеките среди се смята, че един от тези гласове е бил на Русия.Два дни по-рано постоянният представител на Русия Виталий Чуркин подсказа, че окончателното решение на Съвета за сигурност може да бъде взето "много скоро" след неформалното гласуване на 5 октомври. Тогава той заяви и че Москва иска следващият генерален секретар да е от Източна Европа и би се радвала, ако кандидатът е жена.Изданието PassBlue , което следи работата на ООН и има контакти в дипломатическите среди, цитира неназовани източници, според които подкрепата за Гутериш е била договорена посреднощ от Русия и САЩ, след като Кристалина Георгиева не е успяла да убеди Съвета за сигурност по време на неформално интервю на 4 октомври.Повечето издания в момента се питат какво е накарало Русия да отстъпи от позицията си и дали й е обещано нещо. Говори се за преотстъпване на други високи постове в ООН, но тази хипотеза все още изглежда малко вероятна. Според PassBlue по-скоро Москва като цяло е била по-благоразположена Гутериш да оглави организацията, отколкото някой от дългия списък кандидати от Източна Европа.Според Би Би Си малко са хората извън дипломатическите среди, които познават личността на бъдещия генерален секретар на ООН, който ще поеме поста от януари догодина.Гутериш е роден в Лисабон през 1949 г. Учи инженерство и физика във Висшия технически институт. Дипломира се през 1971 г. и се отдава на академична кариера.Тя обаче задържа интереса му само за няколко години. През 1974 г. Гутериш се присъединява към Социалистическата партия. Същата година бележи края на продължилата 5 десетилетия диктатура в страната. Скоро сред това Гутериш се отдава изцяло на политиката.През 1992 г. е избран за партиен секретар на социалистите. Само три години по-късно става премиер на Португалия, длъжност, която заема до 2002 г.Като премиер Гутериш се показва като отговорен политик, отворен към диалога, пише БТА, като цитира "Франс прес". В качеството си на убеден европеец той си поставя за цел влизането на страната му в Еврозоната и постига успешно това.В първата половина на 2000 г. Португалия е ротационен председател на ЕС и това председателство по времето, когато Гутериш е премиер, се смята за успех, тъй като тогава е организирана първата среща на върха ЕС-Африка и е приет Лисабонският дневен ред за растеж и заетост.Но в Португалия популярността на Гутериш започва да намалява. Сериозен удар на имиджа на правителството наннася инцидент от 2001 г., когато в град Куштелу ди Пайва се срутва мост и в резултат загиват 59 души. Икономическата ситуация се влошава. В края на 2001 г. социалистите губя общинските избори и техният генерален секретар подава оставка от премиерския пост насред мандата си. Той се отказва от политиката, за да се посвети на дипломатическата кариера зад граница. Но оттогава името му се споменава за потенциален кандидат на всички президентски избори в Португалия. Самият Гутериш обаче винаги е отказвал да се кандидатира за този пост с аргумента, че обича действията и нещата, които го задължават да се намесва постоянно.Критици на Гутериш го упрекват, че е допринесъл за победата на "не"-то по време на референдума от 1998 г. за декриминализиране на абортите, тъй като в качеството си на пламенен католик той никога не е крил сдържаното си мнение към доброволното прекратяване на бременността.В периода 1999 -2005 г. е председател на Социалистическия интернационал.Гутериш е на 67 години и има две деца от първата си съпруга, починала през 1998 г. през 2001 г. се жени повторно.На международната сцена Гутериш печели слава с дипломатическите си умения, които прилага по отношение на кризата в Източен Тимор, бившата португалска колония, опустошена от кланетата на проиндонезийските милиции през 1999 г. след победата на референдума на привържениците на самоопределянето. Тогава Гутериш успява да убеди международната общност, че е необходима намеса на ООН в Източен Тимор.След 2002 г. Гутериш се обръща към световната политика. През 2005 г. е избран за Върховен комисар по бежанците на ООН. Освен родния си португалски, говори още английски, испански и френски език.Би Би Си отбелязва, че под негово ръководство админситрацията на ВКБООН е орязана значително, за сметка на увеличаване на капацитета на екипите за бързо реагиране при кризисни ситуации в в горещи точки. Освен това Гутериш е оставил следа с неуморните си усилия да накара богатите страни да направят повече, за да облекчат положението на хилядите хора, принудени да напуснат домовете си."Не можем да спираме хората, които бягат, за да спасят живота си", написа Гутериш в сп. Тайм" миналата година. "Те ще дойдат. Изборът, който имаме, е как да направляваме тяхното идване и как това да става по хуманен начин".


description: От думите на министъра на земеделието се разбра, че са открити пропуски в работата на поземлените комисии и в други случаи и предстоят още уволнения.

title: Директорът на поземлената комисия в Панчарево е уволнен след разследване за имотни измами

maintext:
Десислава Танева
Фотограф: Георги Кожухаров
Директорът на поземлената комисия – Панчарево е отстранен от днес, съобщи министърът на земеделието и храните Десислава Танева, цитирана от агенция "Фокус". До уволнението се стига след разследване на Би Ти Ви за имотни измами в Панчарево и с. Бистрица и последвалите протести на жители.Танева обясни, че инспектораттъ на министерството е започнал проверка след сигнал от кмета на София йорданка Фандъкова по конкретния случай за неправомерно възстановен имот. Проверката е показала, че има нарушение в цялата процедура от 1992 г. Насам. "В цялата процедура, включително и документи, които са издавани от различни служби, има такива, които не отговарят на съответните законови актове и нормативна уредба към момента на издаването. Този доклад ще бъде изпратен първо до прокуратурата", заяви министърът.От думите ѝ се разбра, че ще има уволнения на още длъжностни лица, участвали в процедурата по възстановяването на имота през 2012 г.Танева посочи още, че с кмета Фандъкова смятат да заведат иск за обявяване на решението за възстановяване на имота за нищожно, т. като към момента няма възможност за административен контрол на решението от страна на министъра."Пропуски в работата на поземлените комисии имаме установявани и в други случаи", каза Десислава Танева и припомни промените в Закона за собствеността и ползването на земеделските земи, с които министърът получи възможност да упражнява административен контрол върху решенията на поземлените комисии, включително и да отменя решения за възстановяване на собственост в 3-годишен срок от постановяването им.


title: Фотогалерия: Градините на Шато де ла Балю от крайбрежието на Бретан

maintext:
1/17 снимки в галерията Класическата градина
Това е една много интелектуална градина, така я описва собственичката й Мари-Франсоаз Матио-Матон. Фрапира ме определението "интелектуална", непривично за градина и в същото време съвсем на място. Звучи ми и много по френски, резонира с прословутите текстове на Лакан, изправящи ума пред лабиринт от сложно построен синтаксис, в който всеки завой обещава отплата, открива за кратко пролука към смисъла, но след мимолетния проблясък пътеката отново се разклонява в още няколко тъмни посоки и е въпрос по-скоро на интуиция да хванеш онази, която би могла да те изведе навън, отвъд.
Фотограф: Радмила Младенова


title: ЕС осъди Русия за ударите в Алепо, Москва обяви 8 часа затишие

maintext: Европейският съюз осъди в понеделник бомбардировките от сирийската и руската бойна авиация срещу контролирани от бунтовници части на град Алепо.В специално изявление на 28-те страни членки Москва е обвинявана в умишлено нападение срещу болници и медицинския персонал, помагащ на противниците на президента Башар ал Асад."От началото на офанзивата от режима и неговите съюзници - и най вече Русия – интензивността и мащабът на въздушните удари по източната част на Алепо са очевидно непропорционални.Умишленото атакуване на болници, медици, учибища и жизнено важна инфраструктура, както и употребата на варели-бомби, касетъчни бомби и химическо оръжие... може да се окаже, че е извършване на военни претъпления", се казва в текста, одобрен от външните министри на ЕС.Малко преди разпространяването на текста от министерството на отбраната в Москва съобщиха, че заедно със сирийската армия ще спрат военни действия в Алепо за срок от 8 часа в четвъртък. Така цивилни и разоражили се бунтовници ще могат да напуснат града.Затишието, наричано "хуманитарна пауза", е насрочено между 8 и 16 часа за източната част на Алепо и обхваща всички видове въоръжение.


description: Всички пътища водят към Рим.

title: Фотогалерия: Щрихи от Вечния град

maintext:
1/10 снимки в галерията Всички пътища водят към Рим. Император Октавиан Август издигнал на Римския форум Златен километричен камък, наречен Milliarium Aureum. Всички пътища в Римската империя водели началото си от този монумент и всички дължини и разстояния били измервани оттук.
Фотограф: Депутат 241


description: Иван Миланов Лазов - столичен адвокат на доктор Иван Вуцов, който е подсъдим за фалшивата си диплома по кардиология, е нарушил закона и се е явил на съдебно заседание от 8 юли в Стара Загора, когато всъщност е бил лишен от адвокатски права.

title: Лишен от права адвокат е защитавал лекар, подсъдим заради фалшива диплома

maintext:
Фотограф: Анелия Николова
Иван Миланов Лазов - столичен адвокат на доктор Иван Вуцов, който е подсъдим за фалшивата си диплома по кардиология , е нарушил закона и се е явил на съдебно заседание от 8 юли в Стара Загора, когато всъщност е бил лишен от адвокатски права.
Проверка на БНР в архива на Софийския адвокатски съвет показва, че на свое заседание от 17 май тази година съветът е лишил Лазов от правото да упражнява професията за срок от три месеца.
Решението за лишаване от адвокатски права е във връзка с наказание, наложено от Висшия дисциплинарен съд по дело от 2016 година. Мотивите са, че на две заседания на Районния съд в Стара Загора адвокатът се е държал арогантно в съдебната зала с присъстващите свидетели и е използвал неприсъщ на позицията му жаргон.


description: Причината е поведението му във втория кръг на мастърса в Шанхай, когато демонстративно загуби от германеца Миша Зверев.

title: Ник Кириос е наказан да не играе осем седмици

maintext:
Наказанието на Кириос изтича на 15 януари, но може да бъде намалено, ако той започне да работи със спортен психолог
Así terminó el partido Kyrgios. pic.twitter.com/mDV9AsYUVF
— Nacho Mühlenberg (@NachoMuhlenberg) October 12, 2016
Кириос е една от най-големите надежди в мъжкия тенис, а тази година спечели три титли от три финала и се придвижи до рекордното в кариерата си 14-о място в ранглистата.
Австралиецът обаче непрекъснато има проблеми с фенове, ръководители, съдии и дори свои колеги. Той бе заплашен от глоба за симулативна игра на миналогодишния "Уимбълдън", а тази година бе заплашен от австралийската федерация, че няма да бъде допуснат до олимпийските игри.
През 2015 г. Стан Вавринка призова АТП да накаже Кириос заради вулгарните му думи по време на двубоя им от втория кръг на мастърса в Монреал. Тогава младият тенисист отново беше глобен, но се размина с по-сериозна санкция.
Асоциацията на професионалните тенисисти (АТП) спря състезателните права на Ник Кириос за осем седмици и му наложи глоба от 25 000 долара.Причината е поведението на австралиеца във втория кръг на мастърса в Шанхай, когато демонстративно загуби от германеца Миша Зверев. Кириос неколкократно умишлено пращаше топката в мрежата, или я подаваше леко на съперника, след което тръгваше към стола за почивка, преди края на разиграването.Наказанието на Кириос влиза в сила от днес, 17 октомври, и ще изтече на 15 януари.Санкцията обаче ще бъде редуцирана до три седмици с турнири, ако играчът изпълни поетия ангажимент към АТП да започне терапевтична програма със спортен психолог.Това ще му позволи да се върне на корта на 7 ноември. Тогава обаче сезонът на практика ще е приключил и ще останат само турнири от сериите "Чаланджър" и финалите на АТП в Лондон, за които австралиецът няма да се е класирал.Намаляването на наказанието обаче ще му позволи да участва в първите турнири от следващия сезон, които започват на 2 януари. Ако Кириос не започне работа със спортен психолог, ще може да се върне на корта точно за началото на Australian Open.Глобите му от мача със Зверев пък вече достигнаха общо 31 500 долара. Той беше санкциониран с 16 500 долара за нарушение на етичния кодекс на АТП. От тях 10 000 долара за това, че не полагаше максимални усилия, 5000 за обида на зрител и 1500 за неспортсменско поведение.Кириос заяви, че искрено съжалява за постъпката си. Той допълни, че докато тече наказанието, ще използва времето, за да се подобри "на и извън корта"."Съжалявам, че годината ми трябваше да приключи по този начин. Разбирам и уважавам решението на АТП", каза още 21-годишният австралиец."Сезонът беше дълъг, борих се с няколко контузии и други предизвикателства в края на лятото. Накрая тялото ми просто се предаде в Шанхай - и физически, и психически. Това не е оправдание и знам много добре, че дължа извинение на феновете", завърши Кириос.


description: Tимът от Стара Загора измъкна труден успех с 2:1 срещу последния "Монтана" у дома и прекъсна серията от четири поредни загуби.

title: Ферарио Спасов дебютира с победа начело на "Берое"

maintext:
Ферарио Спасов върна "Берое" към победите
[LAP.bg]
"Берое" сложи край на серията от четири поредни загуби
[LAP.bg]
[LAP.bg]
След този мач "Берое" е на осмо място, а "Монтана" остава последен
[LAP.bg]
"Берое" прекъсна серията от четири поредни загуби и пет последователни срещи без победа в Първа лига.В дебюта на новия си старши треньор Ферарио Спасов тимът от Стара Загора измъкна труден успех с 2:1 срещу последния "Монтана" у дома.Атанас Зехиров даде аванс на домакините в средата на първата част, доскорошният играч на "Берое" Стивън Петков изравни в началото на второто полувреме, но четвърт час преди края Жуниор Мапуку за пореден път се превърна в герой за своя тим.Старозагорци спечелиха първа победа от 12 септември насам и събраха 16 точки, които им отреждат осмата позиция в класирането. "Монтана" допусна девета загуба от 12 мача и остава на дъното с едва пет точки, на три от предпоследния "Нефтохимик".Двубоят на стадион "Берое" започна и премина в бавно темпо и неособено привлекателна игра. Домакините очаквано бяха по-активни и още до 15-ата минута създадоха три чудесни възможности да открият резултата.В първата ситуация рикошет в тялото на Бамба спаси гостите след изстрел на Зехиров. В 13-ата минута минута Радослав Кирилов овладя дълго извеждащо подаване, след което финтира Бамба и си отвори позиция за удар. Точно тогава обаче той се подхлъзна и не успя да нанесе добър удар.Две минути и Мапуку беше близо до гола, след като засече центриране от корнер на Неманя Милисавлевич. Напречната греда обаче спря изстрела на голмайстора на "Берое".В 27-ата минута домакините най-накрая поведоха благодарение на чудесно изпълнение от пряк свободен удар на Зехиров. До почивката пред Мапуку се откриха две изгодни ситуации да удвои аванс на своя тим, но конгоанецът не се възползва.Само седем минути след почивката влезлият като резерва Стивън Петков наказа пропуските на "Берое" и изравни резултата. Шоко и Сергей Георгиев организираха отлична атака, след което Георгиев напредна по дясното крило и центрира във вратарското поле. Петков засече, а топката се отклони във Венцислав Василев и влетя в мрежата.След гола нападателят на "Монтана" показа тениска с надпис "А бе, къде е Сашко?", визирайки доскорошния треньор на "Берое" Александър Димитров.Домакините обаче успя да си върнат преднината в 73-ата минута, когато Мапуку най-после сложи край на серията си от пропуски пред вратата на Христо Иванов. Конгоанецът получи подаване от резервата Александър Василев, премина през центъра на отбраната и технично прати топката покрай Иванов.


description: От регионалното министерство успокоиха, че не са жертва на хакерска атака. В деня на вота, на предишните местни избори през 2015 година, сайтовете на няколко институции - Централната избирателна комисия (ЦИК), ГРАО, вътрешното и външното министерство спряха да работят след масирана хакерска атака.

title: Сайтът на ГРАО е в профилактика за повече сигурност на изборите

maintext:
Фотограф: Юлия Лазарова
Сайтът ГРАО предоставя възможност за проверка в коя избирателна секция може да се гласува. , ГРАО, вътрешното и външното министерство спряха да работят след масирана хакерска атака Сайтът ГРАО предоставя възможност за проверка в коя избирателна секция може да се гласува.
Сайтът на ГРАО е недостъпен, тъй като регионалното министерство извършва профилактика с цел въвеждане на мерки за по-голяма сигурност заради предстоящите избори. Това обясниха от ведомството за "Дневник". Те обявиха, че се очаква скоро сайтът отново да бъде достъпен, без да се ангажират с конкретен срок.От регионалното министерство успокоиха, че не са жертва на хакерска атака. В деня на вота, на местните избори миналата година, сайтовете на няколко институции - Централната избирателна комисия (ЦИК)


description: "Пред него предстоят много години да се развива. На това се основават надеждите и инвестициите на клуба - да бъде супер играч за следващите седем-осем години", заяви Специалния.

title: Моуриньо: Погба е феноменален играч, но му трябва време да свикне

maintext:
Моуриньо защити Пол Погба след критиките
Мениджърът на "Манчестър юнайтед" Жозе Моуриньо защити звездата Пол Погба след критиките към него. Според португалеца полузащитникът е "феноменален играч"."Той може да действа на толкова много позиции. Проблемът не е в поста, нито тактическата схема. Проблемът според мен е, че той идва от първенство с различен футбол и има нужда от време, за да бъде на най-доброто си ниво", каза Моуриньо.Погба се завърна в "Манчестър юнайтед" това лято след привличането му от "Ювентус" за рекордните 89 млн. паунда."Мисля, че е наистина трудно да играеш или да се адаптираш между различни първенства, но той е феноменален футболист. Има невероятни възможности. Пред него предстоят много години да се развива. На това се основават надеждите и инвестициите на клуба - да бъде супер играч за следващите седем-осем години", заяви Специалния.Френският полузащитник беше критикуван след серията слаби резултати и последната загуба с 0:4 от "Челси".


description: Членовете на съдийската колегия на

title: Съдебният съвет погази закона и избра председател на Административния съд в Перник

maintext:
Фотограф: Цветелина Белутова
"Дневник" публикува текста на експерта от Института за пазарна икономика Любомир Авджийски по повод поредният скандален избор, който съдийската колегия на Висшия съдебен съвет проведе днес. Той беше за председател на Административния съд в Перник и членовете и се проведе за втори път. Повече детайли вижте в текста. Заглавието е на редакцията.На редовното си заседание на 18 октомври съдийската колегия избра за председател на Административен съд - Перник Десислава Ахладова, която досега беше председател на Районен съд - Перник. Другите двама кандидати бяха Роман Николов, съдия в Районен съд –гр. Брезник, и Ивайло Иванов, съдия в Административен съд - Перник и изпълняващ временно длъжността на председател на същия съд. Ще се опитам да обясня защо това решение е скандално, макар скандалността да не е изключение в дейността на този Висш съдебен съвет.С последните изменения на Закона за съдебната власт (чл. 169, ал. 1) беше уредено, че "За административен ръководител, с изключение на председателя на Върховния касационен съд, председателя на Върховния административен съд и главния прокурор, се назначава съдия, прокурор или следовател от същото или от по-високо ниво на орган на съдебната власт...По изключение може да се назначава съдия, прокурор или следовател от по-ниско ниво на орган на съдебната власт."Хипотезата на чл. 169 е ясна - ако сред кандидатите няма такъв, който е съдия от същото или по-високо ниво и отговаря на всички останали изисквания, то тогава може да се премине към избирането на кандидат, който е от по-ниско ниво.Освен това1. той е съдия от същия съд, за който се избира председател,2. изпълнява длъжността на временен председател към момента на избора,3. всички членове на съдийската колегия на ВСС потвърдиха, че се е справил много добре с тази дейност и че е отличен юрист, включително онези, които в крайна сметка гласуваха за Ахмадова,4. има положително становище от съдиите в съда, за който се избира председател.Въпреки че има един кандидат, който отговаря на първата и основна хипотеза на чл. 169, ал. 1, осем от членовете избраха за председател кандидат, който не отговаря на тази хипотеза, а е съдия от по-ниско ниво на орган на съдебната власт. Гласувалите в тази посока бяха Димитър Узунов, Георги Колев, Галя Георгиева, Даниела Костова, Милка Итова, Светла Петкова, Каролина Неделчева и Мария Кузманова.уредени в Закона за съдебната власт. Галя Георгиева мотивира решението си да подкрепиДесислава Ахмадова с това, че по този начин може да се запълни незаетата щатна бройка за съдии в съда. Нещо, което не би могло да се случи, ако бъде избран Иванов, който е от същия съд. Милка Итова мотивира своето решение да гласува за Десислава Ахмадова като каза, че не може да се говори за порочно тълкуване или порочна практика. Точните думи на Итова бяха: "уважавам вашето тълкуване, но аз имам мое тълкуване на въпросната разпоредба".особено, когато тя е ясна и не оставя "празнота в закона", която следва да бъде запълнена. Тълкуването е способ за намиране на действителния смисъл на една разпоредба, а не за неговото пренебрегване.Шестима членове на съдийската колегия гласуваха за назначаването на кандидата, който отговаря на изискването на чл. 169, ал. 1 - Ивайло Иванов. Това бяха председателят на съдийската колегия Лозан Панов, Соня Найденова, Калин Калпакчиев, Юлия Ковачева, Галина Карагьозова и Камен Иванов. Част от тях отбелязаха директно, че ако бъде избран за председател съдия, идващ от съд с по-ниско ниво, при наличието на кандидат от същия съд, това би било нарушение на разпоредбата на чл. 169, ал.1 от ЗСВ.Макар да е колективен орган, вярвам, чеЕто защо установеният принцип на явно гласуване следва да послужи на обществото за преценка на дейността на всеки от членовете на кадровия орган. Такъв бе и смисълът на измененията в Конституцията приети през декември 2015 г. , които установиха явното гласуване при вземането на кадрови решения в съдебната система.Мнозинството от членовете на съдийската колегия на Висшия съдебен съвет тълкуваха превратно изискването на Закона за съдебната власт за назначаване на административен ръководител. Направиха го съзнателно и след дълго и продължително обсъждане.Изникват два въпроса:1. Незаконосъобразната процедура по избор може ли да демотивира качествените кадри да участват в конкурси за административни ръководители?2. Как би изпълнявал своята съдийска и административна функция председател на съд, който е избран по незаконосъобразен начин?


title: За партизанската поляризация, непресметнатите рискове и розовите рисунки

maintext:
Ирина Бокова
Фотограф: Анелия Николова
Коментарът на политолога Огнян Минчев е от "Фейсбук". "Дневник" го публикува с неговото разрешение. Заглавието е на редакцията:
ндидатура - то е следното:
Първо, струва си да се минимизира зависимостта от партизанска политическа поляризация, когато се работи по толкова значима цел
Кандидатурата на Бокова бе наложена на българското общество с ултиматум - първо от номинацията по времето на Орешарски и, второ, от номинацията от страна на Борисов под рекетьорския натиск на Първанов. Тогава бе вече известна амбицията и на двете дами и номинацията на една от двете можеше да бъде отиграна чрез по-легитимна процедура от тази, която бе употребена - и при номинирането на Бокова, и при замяната й с Георгиева.
Второ, никого не изненадва зависимостта на българските политически решения от международни фактори - на Изток и на Запад
При това положение е важно този, който поръчва музиката, да поема риска - за да не перем ние чужди кирливи ризи. Когато е известно, че някоя велика сила има навика да обещава и да лъже без особени скрупули - това трябва да се калкулира като реален риск и да не се приема желаното за действително. Към момента на номинацията на Георгиева от българското правителство бе очевидно известно, че Бокова няма да преодолее най-малко едно вето на страна - постоянен член на Съвета за сигурност, а твърде вероятно - ветото на две постоянни членки.
Въпросът е доколко бе реалистично да очакваме по-успешно представяне за Георгиева - не рисуваха ли нейните лобисти по-розова картина от реалната? И тук не говоря за картината, която се рисуваше пред българската общественост - тук всеки свободно си рисува каквото му душа иска... Мисля си за розовата рисунка, която бе предложена на отговорни международни фактори, която доведе до снощното разочарование.
Не отричам легитимността на спора в българския дебат по темата - нито моралните, нито политическите аргументи. Те обаче нямат пряко отношение към избора на генерален секретар на ООН. Там играта е сложна и безотносителна към нашите родни ценностни и политически пристрастия.
Състезанието за избор на генерален секретар на ООН приключи, продължава битката на номинациите в българската вътрешна политика.Фактът, че почти нищо не ни е известно за реалните интереси, аргументи и сделки, стоящи зад избора на Гутериш, определя пълната свобода, с която темата ще бъде експлоатирана в политическата кампания преди президентските избори.Ако нещо може да се каже по същество - и да се отправи към лобистките групи, които поддържаха едната или другата българска ка


title: ЦИК ще разпредели 2 млн. лв. за агитация на участниците в изборите и референдума

maintext:
Фотограф: Юлия Лазарова
Централната избирателна комисия (ЦИК) ще раздаде около 2 млн. лева на участниците в президентските избори и в националния референдум на 6 ноември посредством т.нар. медийни пакети, съобщава на в. "Сега". Според Изборния кодекс всяка партия, коалиция и инициативен комитет, които не получават държавна субсидия, имат право на 40 хил. лв. от хазната, с които да подсигурят финансово предизборната си агитация.За президентските избори ЦИК ще разпредели близо 700 000 лв. Тук са се класирали 6 малки и практически неизвестни партии - "Българска демократична общност", "Българска социалдемокрация - Евролевица", Балканска демократична лига", Българско национално обединение", "Движение за радикална промяна Българската пролет", "Християнсоциален съюз".Пари взимат и 10 инициативни комитета, сред които са тези на подкрепения от БСП Румен Радев, бившия премиер Пламен Орешарски и бизнесмена Николай Банев. Всички те ще получат медиен пакет в пълния му размер от 40 хил. лв. Частичен пакет ще получат коалициите "ПП Движение 21 - ПП НДСВ" (20 000 лв.) и "КАЛФИН-ПРЕЗИДЕНТ" (28 571 лв.), тъй като партиите на Татяна Дончева и Ивайло Калфин получават и държавна субсидия.По-голямата част от парите - около 1.3 млн. лв., ще отидат за информационно-разяснителната кампания за националното допитване. Тук средствата ще си разпределят 10 партии, 22 инициативни комитета и 2 коалиции. В значителна степен обаче средствата ще получат същите хора.Сред агитаторите в референдума се виждат отново партии като "Българска социалдемокрация - Евролевица" на Александър Томов и "Движение за радикална промяна Българската пролет" на Велизар Енчев. А двете единствени коалиции, класирали се за медиен пакет, пак са "ПП Движение 21 - ПП НДСВ" и "КАЛФИН-ПРЕЗИДЕНТ" със същите суми като за президентския вот.


title: Меси вкара три гола срещу "Сити" и засили "Барселона" към осминафиналите

maintext:
"Барселона" постигна ценна победа с 4:0 срещу прекия си съперник за първото място в групата
"Атлетико" има три победи от три мача с обща голова разлика 3:0
"Барселона" победи убедително с 4:0 "Манчестър сити" в среща от третия кръг в груповата фаза на Шампионската лига. Три гола за каталунците вкара Лионел Меси, а в края се разписа и Неймар.С това испанският първенец събра максимума от девет точки и си проправи пътя към осминафиналите. "Сити" получи тежък удар по самочувствието си на отбор, целящ се към върха в надпреварата.Англичаните са втори в групата с четири точки. С една по-малко има "Борусия" (Мьонхенгладбах), спечелил с 2:0 срещу "Селтик" като гост. Шотландците остават последни с една.Двубоят се очакваше с интерес заради завръщането на Хосеп Гуардиола на "Камп ноу". Както и като треньор на "Байерн", и тази вечер той трябваше да приеме факта, че си тръгва с тежка загуба.Почти през целия мач "Барселона" имаше превъзходство. Домакините владееха инициативата през по-голямата част от първото полувреме. Те поведоха в 17-ата минута, когато след продължителна атака и подаване на Андрес Иниеста топката попадна в Меси, който излъга вратаря и вкара.В края на първото полувреме "гражданите" заиграха по-активно, но не успяха да изравнят. В 38-ата минута Марк-Андре тер Стеген спаси удар на Илкай Гюндоган, а в заключителните секунди възможност имаше и пред Джон Стоунс."Барселона" получи голямо предимство в 53-ата минута, когато бившият вратар на отбора и настоящ на "Сити" Клаудио Браво игра с ръце извън наказателното поле и беше изгонен.Осем минути по-късно домакините увеличиха преднината си. Меси вкара хубав гол с удар от границата на наказателното поле. След още осем минути аржентинската звезда получи от Луис Суарес в наказателното поле и постигна хеттрика си.Жереми Матийо от "Барселона" си изкара два бързи жълти картона и беше изгонен. В 86-ата минута испанците получиха дузпа за нарушение на Александър Коларов, но Неймар пропусна.Скоро след това обаче бразилецът се реваншира. Той пое топката в наказателното поле и уверено вкара за 4:0.Друг от испанските представители в Шампионската лига - "Атлетико" (Мадрид), също вече е с три победи. Финалистът от миналия сезон записа третия си пореден успех с 1:0 - този път срещу "Ростов", и е убедително начело.Яник Караско вкара победното попадение при гостуването, като се разписа в 62-ата минута. Той беше най-бърз и стигна до отбита топка, за да отбележи."Байерн" се наложи с 4:1 срещу ПСВ и е втори в групата с шест точки. Холандците и "Ростов" са с по една точка.Третата си победа търсеше и "Наполи", но италианците загубиха с 2:3 от "Бешикташ" у дома. Представителят на Серия А е начело с шест точки, следван от турците с пет."Бенфика" стигна до 2:0 срещу "Динамо" в Киев и е трети с четири точки. Украинците са последни с една.


description: " Това е неопределено вътрешно състояние, което намира своя визуален израз в лавина от форми, пред-образи, почти-фигури, квази-пространства, полу-жестове...", казва изкуствоведът Йово Панчев.

title: Станимир Генов ще представи изложбата си "Лавина" във варненския арт център Contemporary Space

maintext:
Станимир Георгиев
Фотограф: Contemporary Space
Фотограф: Contemporary Space
Фотограф: Contemporary Space
30 октомври.
Изложбата "Лавина" на Станимир Генов ще бъде открита днес във варненския арт център Contemporary Space."Живописните произведения на Генов, показани в това "шоу" отправят мисленето към една друга лавина – плътна, тотална, на моменти психеделична, цветна територия – нито пейзаж, нито абстрактна композиция, пише за изложбата изкуствоведът Йово Панчев. Това е неопределено вътрешно състояние, което намира своя визуален израз в лавина от форми, пред-образи, почти-фигури, квази-пространства, полу-жестове...".Станимир Генов е роден през 1982г. в София. Звършва живопис в Националната художествена академия, а от 2007г. до 2012г. той работи основно в сферата на инсталацията, видеото и звука.След изложбата си "Живопис" през 2012, Георгиев се завръща към живописта като негова основна медия. След това творбите му са представяне в редица самостоятелни изложби в България, след които ‘Excuse Me’ (2008), ‘Clear!’ (2011), ‘Outside’ (2014) и ‘Exhibition’ (2015).Станимир Генов участва и в редица групови изложби, последните от които ‘My Name Is Artist’ (Херенталс, Белгия, 2014), ‘Process in Progress’ (Виена, Австрия, 2015) и "Внимание: Прясна боя!" в София през миналата година. Негови творби са част от колекциите на Софийска градска художествена галерия, Министерство на външните работи, Центъра за изкуство "Хюго Вьотен" и редица частни колекции в България и по света.Изложбата ще остане открита до


title: Спешна помощ за ума: Кой трябва да мисли за психичното здраве на жертвите в кризисни ситуации

maintext:
Всеки ден, във всяка точка на света хора стават жертви на насилие и травми, внезапни загуби, бедствия и произшествия. Стотици милиони души живеят във война или са разселени от домовете си. Когато става дума за кризисна ситуация, психичното здраве остава на заден план пред първите елементарни нужди като медицинска помощ, храна и подслон, но това е сериозна грешка с тежки потенциални последици, предупреждава Световната здравна организация по повод Световния ден на психичното здраве (10 октомври).
Темата на тазгодишния Световен ден на психичното здраве е свързана с оказването на
.
От СЗО припомнят, че стресът в ежедневието и особеностите в начина на живот са основна причина за отключването на тревожност, депресия и други психически страдания, а хората в кризисни ситуации са още по-уязвими по отношение на стреса, употребата на психоактивни вещества, социалните нужди, нарушенията в социалното функциониране.
Първоначалната психологическа помощ най-често оказват екипите на спешна помощ в случай на пътно-транспортни злополуки, полицейските служби при въоръжени грабежи, медицинският персонал в случай на физически травми, учителите, когато събитията са в училище, администрациите при хората, търсещи убежище и т.н., изреждат от организацията.
Много от тези специалисти знаят, че трябва да се отнасят с топлота и подкрепа към хората в стрес, току-що преживели кризисно събитие. Но друга част от тях изпитват дискомфорт от емоционалния стрес на оцелелите и се вцепеняват. А понякога той напълно се пренебрегва. Има и случаи, в които хората, бързайки да си свършат работата, без умисъл потъпкват човешкото достойнство.
Затова Световната здравна организация дава насоки за оказване на психологическа първа помощ и цялостна рамка за това как специалистите да откликнат по
Те трябва да изслушат жертвата, да преценят какво й е необходимо, да й предоставят важна за нея информация в този момент. Тази подкрепа могат да окажат и професионалисти, и непрофесионалисти-доброволци, които според СЗО
.
Подобна помощ трябва да е налице при големи хуманитарни кризи като днес в Сирия, миналата година по време на епидемията Ебола в Гвинея, Либерия и Сиера Леоне и след земетресението в Непал, а в момента и бежанската криза в Европа, обобщават от СЗО по повод Световния ден на психичното здраве.
В някои страни психологическата първа помощ е включена в разработената готовност за реакция по време на бедствия. Там където не е - трябва да се включи в обучението и на пожарникарите, и на полицаите, и на здравните служители и на спешните екипи, настояват от СЗО.
, но за това трябва държавна воля


title: Близо 92 хил. души се кандидатираха за доброволци за "Пьончан 2018"

maintext:
Пьончан 2018 обеща "прозрачен, открит и честен" процес по определянето на доброволците
22 400.
Кандидатурите ще бъдат прегледани в началото на следващата година, а избраните ще преминат през няколко тренировъчни програми.
Повече от 90 хиляди души подадоха заявки да бъдат доброволци по време на зимните олимпийски игри в Пьончан през 2018 година, съобщиха от организационния комитет. От тях ще бъдат одобрениЗаявките са дошли от 145 страни, като 78% са изпратени от жени. Извън Южна Корея има 12 547 кандидати, като най-много са руснаците - 2890."Нашите избраници ще изпълняват широк набор от важни задачи, които варират от медицински грижи до езиково обслужване. Те трябва да помогнат на Пьончан 2018 да са успешни олимпийски игри", каза председателят на организационния комитет Ли Хи Бом.Той обеща "прозрачен, открит и честен" процес по определянето на доброволците.


maintext:
[LAP.bg]
"Локомотив" (Пловдив) и "Дунав" завършиха при нулево равенство в първата среща от 11-ия кръг в Първа лига.След двете си поредни загуби черно-белите взеха първа точка и вече имат 13, което ги поставя на деветото място. Русенци са без победа от 11 септември, когато се наложиха срещу ЦСКА. Те са трети с 19 точки.Очаквайте подробности!


title: Жертвите на урагана Матю в САЩ вече са 15

maintext: Дъждовете на урагана Матю предизвикаха силни наводнения в американския щат Северна Каролина днес, предаде "Асошиейтед прес". Хиляди хора трябваше да бъдат спасявани от домовете и автомобилите си, а броят на жертвите достигна 15.Стихията загуби статуса си на ураган малко преди зазоряване, но кризата далеч не е свършила. Реките и потоците в Северна Каролина са придошли, мнозина жители на щата са принудени да напуснат домовете си, а други са блокирани.Полицията и спасителните служби са провели над 880 спасителни операции по вода, посочи губернаторът Пат Макрори. Само в района на град Файетвил, близо 600 души са били спасени от бързо прииждащите води.В зоната има четирима души в неизвестност, а точният мащаб на бедствието все още е неизвестен, тъй като наводненията са продължили и през нощта до много места спасителните екипи все още не са стигнали.Повечето смъртни случаи са станали при повличане на автомобили от водната стихия. Според метеоролози в щатите Северна Каролина и Вирджиния могат да паднат още дъждове през предстоящата нощ.Гражданите са призовани да си останат по домовете. През изминалата седмица ураганът причини смъртта на над 500 души в Хаити при преминаването си през Карибите.Междувременно обстановката на други места в Северна и Южна Каролина започна да се нормализира. Милиони жители на тези щати си отдъхнаха, след като стана ясно, че стихията не е толкова силна, колкото се очакваше. На много места щетите се изчерпаха с наводнени улици, отнесени пътни знаци и покриви, повалени дървета и спирания на електроподаването.Днес сутринта хората започнаха да разчистват, да се връщат към бизнеса си или се отправиха към плажа. Трите големи тематични парка в Орландо, Флорида, са отворени и работят.Според изчисления на експерти застрахователните загуби за жилища и недвижими имоти с търговска цел ще достигнат 4 до 6 млрд. долара, което е много под щетите за 40 млрд. долара, нанесени от урагана Катрина и за 20 млрд. долара от супер бурята Санди.


description: Това съобщи министърът на вътрешните работи Румяна Бъчварова.

title: До края на годината всички патрулки ще са с таблети, от догодина - и с принтери

maintext:
Фотограф: Юлия Лазарова
Ръст на пътните произшествия и ранените в тях но и намаляване на броя на жертвите на катастрофи през тази година – това отчете министърът на вътрешните работи Румяна Бъчварова по време на парламентарния контрол. Тя посочи какви са конкретните мерки, които са взети и ще се предприемат за намаляване на катастрофите.От 2017 г. ще се въведат принтери във всички коли на КАТ , така че при съставяне на акт, той да се връчва на място, обясни Бъчварова. Тя отчете, че през годината е нараснал почти двойно броят на установените нарушения, за които има съставени глоби.До края на годината ще влязат в експлоатация таблети за всички патрули на "Пътна полиция", каза още тя. Тече и обществена поръчка, след която ще бъде увеличен с 30% броят на техническите средства за контрол.Бъчварова посочи, че вече има обмен на данни в реално време с НАП, както и електронната система за санкции. Изтъкна изготвения план за подобряване на дейностите по линия на пътната безопасност, където основно място е отделено на превенцията, както и на заложените в проекта за Закон за движение по пътищата по-строги наказания. По думите ѝ техният ефект ще се усети осезаемо.Министърът припомни и че преди няколко месеца бяха увеличени полицаите, които имат право да осъществяват контрол на правилата за движение по пътищата.. "Най-важното е да се въведе системата за контрол на скоростта – за това работим цяла година и мисля, че ако успеем, ще имаме резултат, защото големият дял от пътно-транспортни произшествия се дължи на превишена скорост", посочи Бъчварова. По думите ѝ за намаляване на катастрофите е необходимо да се приеме комплекс от мерки и с проблема да бъдат ангажирани и активирани всички институции.


title: Григор Димитров ще играе с Багдатис или Матийо в последния си турнир за 2016 г.

maintext:
Димитров попадна в потока на световния номер 1 Новак Джокович
Григор Димитров ще се изправи срещу кипъреца Маркос Багдатис или французина Пол-Анри Матийо в първия си мач в турнира от сериите "Мастърс" в Париж. Българският тенисист е поставен под №14 и ще почива в първия кръг на последното си състезание за 2016 г.Димитров попадна в горната половина на схемата и още в третия кръг може да срещне световния номер 1 Новак Джокович.Другите поставени в тази първа четвърт са №8 Давид Гофен и №9 Марин Чилич. Белгиецът очаква във втория кръг Никола Маю или Мартин Клижан, а хърватинът ще играе със сънародника си Иво Карлович или тенисист от квалификациите.Григор Димитров има шест победи от седем мача срещу 31-годишния Багдатис, който заема 36-ото място в световната ранглиста. Българинът е в серия от пет поредни победи срещу кипъреца, а единствената му загуба дойде след отказване във втория сет на двубоя им от втория кръг на "Уимбълдън" през 2012 г. Последният им мач беше на миналогодишния Australian Open, когато хасковлията направи обрат и спечели в пет сета.Срещу Матийо Димитров е играл два пъти, като двамата са разменили по една победа. Българинът спечели с 4:6, 7:6 (2), 6:2 на турнира в Ротердам през 2015 г., а французинът се наложи в два тайбрека на четвъртфиналите в Базел през 2012 г.


title: Движението в центъра на София се променя заради мача ЦСКА - "Левски"

maintext:
Мачът е днес от 16.30 часа на "Васил Левски"
Фотограф: Георги Кожухаров
от 14.00 часа до края на мача.
Футболната среща между ЦСКА и "Левски" ще доведе до промени в движението в София. Най-много ще бъде засегнат районът около Националния стадион "Васил Левски", където ще се проведе мачът.От Столичната община обявиха, че се забраняват престоят и паркирането на пътни превозни средства до 16.00 часа този следобед при секторите Б, В и Г на стадиона. От 08.00 до 19.00 часа днес същата забрана ще важи и за моста пред националния стадион.Престоят и паркирането са забранени от 12.00 до 19.00 на ул. "Ген. Гурко" между бул. "Евлоги и Христо Георгиеви" и бул. "Васил Левски".От 15.00 часа до приключване на футболната среща само при необходимост и по преценка на ръководството на СДВР се забранява влизането на пътни превозни средства в двете посоки, с изключение на автобусите на масовия градски транспорт по ул. "Ген. Гурко" между бул. "Васил Левски" и бул. "Евлоги и Христо Георгиеви"; бул. "Евлоги и Христо Георгиеви" между пл. "Орлов мост" и бул. "Черни връх" и по бул. "Драган Цанков" между бул. "Евлоги и Христо Георгиеви" и бул. "П.К. Яворов".Маршрутът на автобусна линия номер 75 се скъсява до Военната академия


description: Залата "Докосни галерията" ще представи четири картини на именити автори в българското изкуство, адаптирани в тактилни графики, както и три скулптури, всичките с двуезични аудиоописания.

title: Националната галерия "превежда" известни картини за хора с нарушено зрение

maintext:
Националната галерия ще открие първия си кът за хора с нарушено зрение в четвъртък, 13 октомври, от 18.30 ч. Залата "Докосни галерията" ще представи четири картини на именити автори в българското изкуство, адаптирани в тактилни графики, както и три скулптури, всичките с двуезични аудиоописания, съобщава Министерството на културата. Тя се намира на първия етаж на "Квадрат 500".
Тактилната графика е релефен вариант на картината, който дава възможност на хората с отслабено зрение да я усетят. Избраните творби са "Автопортрет (1840) на Захари Зограф, "Жътва в Чепинско" на Иван Ангелов, "Река Ерма край Трън" на Никола Петров и прочутата "Ръченица" (1894) на Иван Мърквичка.
Скулптурите са "В отпуск" на Ангел Спасов, "Майка с дете" на Кирил Шиваров, "Дух и материя" на Андрей Николов, както и "Майка" на Иван Лазаров.
Проектът се изпълнява по инициатива и съвместно с фондация "Графия". Оттам казаха, че планът е сътрудничеството да продължи, вероятно с произведения от Музея за социалистическо изкуство.


description: Жители на София излизат с инициативата за създаване на Източен парк между "Младост", "Дружба" и "Горубляне". Днес те засадиха десетки дръвчета в рамките на кампанията "Засади дърво, спри багер!", в района на метростанция "Младост 3", съобщиха организаторите.

title: Жители на София искат "Източен парк"

maintext:
[За зелен „Младост]
"
", в района на метростанция "Младост 3", съобщиха организаторите.
Преглед на оригинала
[За зелен „Младост]
да се отвори действащия общ устройствен план, да се урегулира "Източен парк" и собствениците на терени в него да бъдат справедливо обезщетени.
Жители на София излизат с инициативата за създаване на Източен парк между "Младост", "Дружба" и "Горубляне". Днес те засадиха десетки дръвчета в рамките на кампаниятаЗасади дърво, спри багерИнициативният комитет "За зелен "Младост" декларира, че днешната акция по засаждане на дървета на територията, отредена за парк, е свързана само и единствено с цел зелените площи да бъдат защитени и мястото, предвидено за "Източен парк" да не бъде застроено, съобщиха организаторите.Категорично заявяваме, че няма да нарушим правата на собствениците и ще настояваме заедно с тях да бъдат адекватно компенсирани.Жителите на квартала и собствениците планират да протестират пред Столичния общински съвет с искане


title: БФС отказа на "Левски" мачът с ЦСКА да се играе на "Герена"

maintext:
Сините заявиха, че за тях "вечното дерби" е в историята
[LAP.bg]
Българският футболен съюз отхвърли искането на "Левски" да приеме ЦСКА на стадион "Георги Аспарухов" във втория мач между двата тима през сезона.Червените ще са домакини на дербито тази събота, но то ще се играе на Националния стадион "Васил Левски", тъй като е с "рисков характер". Сините пожелаха да са домакини на собствения си стадион при ответния сблъсък през пролетния полусезон.Отговорът за домакинство на "Герена" от страна на БФС е отрицателен, като от футболната централа се осланят на меморандум от 2011 година, подписан от Министерство на вътрешните работи, Министерство на младежта и спорта, Столичната община и БФС в присъствието на представители на двата клуба.От ръководството на сините обаче подчертават, че отборът, който е подписал меморандума, вече не съществува."Въпреки че БФС не прави разлика между закрития ПФК ЦСКА и едно преименувано акционерно дружество, то ние правим - за нас "вечното дерби" е история. Ние ще влезем в двубой със съперник от Първа професионална лига, определен по програма, спазвайки законите на България и наредбата на БФС, не защото сме съгласни с този изкривен модел на "демокрация", а защото сме професионален клуб, но няма да се примирим със ситуацията и ще продължим да настояваме да играем своите домакински срещи в Първа професионална лига в своя дом – "Георги Аспарухов", докато бъдем чути", обявиха от "Левски".